cyanic-selkie/wikianc huggingface dataset:
Persatuan Nasionalis Itali
Keahlian
Sebilangan besar penyokong ANI adalah orang Itali yang kaya dengan latar belakang nasionalis autoritarian sayap kanan, walaupun terdapat usaha oleh Corradini dan nasionalis sayap kiri untuk menjadikan ANI sebagai gerakan massa nasionalis yang disokong oleh kelas pekerja.
Ahli terkenal
(Dalam susunan abjad.)
Asy-Syifa' binti Abdullah
Riwayat hidup
Beliau ialah anak perempuan kepada of Abdullah bin Abdu Syams dan Fatimah binti Wahab dan seorang daripada suku Bani Adi daripada kaum Quraisy di Mekah. Beliau isteri kepada Abu Huthamah bin Huzaifah bin Ghanam bin Amar al-Qurasyi al-Adawi, dan mempunyai dua anak lelaki, Sulaiman dan Masruq. Kemudian, beliau berkahwin dengan saudara Abu Huthamah bin Huzaifah, yang bernama Marzuq bin Huzaifah dan melahirkan Abu Hakim bin Marzuq.
Beliau dikenali sebagai seorang wanita yang bijaksana. Nama panggilannya Asy-Syifa' bermaksud "perawat" kerana beliau menggunakan perubatan tradisional untuk merawat orang sakit. Semasa Mekah hanya mempunyai lebih kurang 20 orang sahaja yang celik huruf, Asy-Syifa'lah wanita pertama yang dapat kemahiran ini. Beliau mengajar khat kepada ramai orang, termasuklah sanak jauhnya, Hafsah binti Umar, dan mereka berdua menjadi sahabat satu sama lain.
Asy-Syifa' memeluk Islam di Mekah dan adalah antara yang pertama menyertai hijrah ke Yathrib. Di sana, rumahnya terletak di antara Masjid Nabawi dan pasar. Nabi Muhammad ﷺ dahulu melawat beliau di sana dan kadangkala baginda bertanya beliau tentang perilaku elok dalam urusan niaga.
Apabila Umar naik khalifah, beliau melantik Asy-Syifa' sebagai pegawai pemeriksa di pasar di Madinah. Asy-Syifa' menerangkan ciri-ciri Umar dengan berkata: "Apabila Umar bercakap, suaranya lantang; apabila dia berjalan, jalannya pantas; apabila dia memukul, pukulannya menyakitkan." Umar juga pernah menziarahinya di rumahnya. Pada suatu hari, Umar bertanya akan sebab anaknya Sulaiman tiada semasa solat Subuh; jawab dia bahawa Sulaiman telah meluang sepanjang malamnya beribadah dan ia menyebabkan anaknya tidur pada waktu pagi.
Sumbangan kepada Islam
Antara hadis-hadis yang beliau wariskan, ialah asal-usul gelaran Umar, iaitu Amir al-Muminin, dan juga sabda baginda Muhammad ﷺ yang berbunyi: "Perumpamaan orang yang berjihad di jalan Allah adalah seperti orang yang beribadah (pada malam hari) dan berpuasa (di siang hari) tanpa merasa penat melaksanakan solat atau puasa sampai orang yang berjihad itu kembali."
Anak beliau Masruq menjadi seorang amir. Daripada anaknya Sulaiman, beliau mendapat dua cucu lelaki, Abu Bakar dan Uthman, yang juga merupakan pewaris hadis.
MEKO 200
Kelas Anzac (MEKO 200)
10 buah frigat MEKO 200 telah dibina berdasarkan rekabentuk kelas Anzac: 8 buah untuk Tentera Laut Diraja Australia, dan 2 buah untuk Tentera Laut Diraja New Zealand.
Jabatan Pertahanan Australia memutuskan untuk menaik taraf kapal kelas Anzac mereka meskipun kapal-kapal ini belum siap dibina, konfigurasi naik taraf termasuk— peluru berpandu anti kapal RGM-84 Harpoon yang dipasang dalam dua buah pelancar berganda empat, peluru berpandu Evolved Sea Sparrow yang dipasang dalam VLS membolehkan 32 buah peluru berpandu boleh dibawa, empat buah ruang pengumpan peluru berpandu aktif Nulka, periuk api TSM 5424 Petrel dan sistem sonar mengelakkan halangan. Kesemua naik taraf dan perolehan baharu dijadualkan siap pada tahun 2006.
Pada tahun 2004 Tenix, Saab, dan Jabatan Pertahanan Australia menubuhkan sebuah Kerjasama Awam Persendirian untuk menaik taraf keupayaan pertahanan anti kapal selam kelas Anzac. Naik taraf ini termasuk keupayaan Sagem Vampir NG IRST (jejak dan cari infra-merah), naik taraf SIstem Pengurusan Tempur Saab dan radar dan iluminasi jujukan fasa aktif CEA Technologies PAR 3D band E/F. Sebuah tiang baharu akan dibina untuk menggabungkan sistem-sistem CEAFAR dan CEAMOUNT dan mengekalkan keupayaan pengawasan elektronik dan radar 2D sedia ada.
Kelas Yavuz/Barbaros (MEKO 200TN)
Kelainan bagi Turki iaitu MEKO 200TN, adalah sebuah frigat pelbagai peranan MEKO 200 yang telah diubahsuai. Pesanan pertama untuk Tentera Laut Turki telah ditandatangani pada bulan April 1983 dengan dua buah MEKO 200TN akan dibina di Jerman dan dua buah lagi akan dibina di limbungan Gölcük di Turki. Kapal-kapal ini juga akan dikenali sebagai MEKO 200TN Track I atau. Dua buah pesanan tambahan tiba, setiap satunya dikenali dengan Track IIA dan Track IIB. Frigat kelas Yavuz menerima pakai kaedah pendorongan CODAD dengan 4 buah enjin diesel MTU 20V, yang mana memerlukan jumlah penyelenggaraan yang besar. Terdapat juga persoalan tentang pemilihan Sea Zenith yang dikeluarkan oleh Switzerland, sebuah sistem CIWS termaju yang tidak pernah digunakan pada mana-mana pelantar laut, tetapi tiada laporan negatif berkaitan dengan keupayaan sistem ini daripada Tentera Laut Turki. Frigat Track IIA terkemudian menggabungkan beberapa penambahbaikan besar termasuk kaedah pendorongan CODOG dengan dua buah enjin diesel MTU 16V dan dua buah turbin gas LM2500-30, sesaran yang lebih besar iaitu 3,350 tan (muatan penuh) dan pertukaran pelancar usang Mk-29 Sea Sparrow dengan Mk-41 Mod 8 VLS.
Kelas Vasco da Gama (MEKO 200PN)
Kapal, satu pembangunan ke atas konsep MEKO 200 PN, merupakan kapal permukaan utama dalam perkhidmatan Tentera Laut Portugal. Portugal mengoperasikan tiga buah kapal dari kelas ini, yang mana telah dibina di Kiel oleh Blohm + Voss dan kemudian oleh HDW, dengan menggunakan teknik pembinaan modular. Kapal-kapal ini unik dalam keluarga MEKO 200 kerana ia satu-satunya menggunakan meriam laut Perancis 100mm sebagai meriam utamanya.
Projek pembinaan bagi tiga buah kapal frigat kelas ini telah diluluskan oleh kerajaan Portugal pada tahun 1985, lima tahun selepas permohonan dibuat oleh Tentera Laut Portugal untuk memperoleh kapal-kapal permukaan baharu.
Kelas Hydra (MEKO 200HN)
Kapal ini dibahagikan kepada 12 bahagian kedap air, yang mana akan berfungsi hampir bebas antara satu sama lain. Setiap ruang juga mempunyai pemindahan data bebas ke Sistem Automasi Laut, Nautos yang dipasang di atas kapal.
Empat buah dalam Tentera Laut Greece adalah dari rekabentuk keluarga MEKO 200HN seberat 3200-tan. Empat buah kapal pertama, Hydra telah dibina oleh Blohm + Voss di Hamburg dan ditauliahkan pada tahun 1992. Tiga buah selepasnya pula telah dibina di Hellenic Shipyards Co. di Skaramagas. Spetsai telah ditauliahkan pada tahun 1996, Psara pada tahun 1998 dan Salamis pada tahun 1999. Tiga buah frigat kelas Hydra telah diaturgerak untuk menyokong Operasi Enduring Freedom 2002–2003.
Kelas Valour (MEKO A-200SAN)
Empat buah kapal : SAS Amatola, SAS Isandlwana, SAS Spioenkop dan SAS Mendi telah dibina oleh Blohm + Voss untuk Tentera Laut Afrika Selatan antara 2000 dan 2005.
Kelas El Radii (MEKO A-200AN)
Dua buah frigat MEKO A-200AN iaitu El Radii, dan El Moudamir, telah dibina untuk Tentera Laut Algeria oleh ThyssenKrupp Marine Systems, setelah pembangunan lanjut dilakukan ke atas rekabentuk kelas Valour. Terdapat pilihan untuk menambah dua buah kapal lagi seperti dalam kontrak.
Berdasarkan kepada sebuah model skala frigat MEKO A-200 AN yang dipamerkan di booth CMN/Privinvest semasa Euronaval 2014, sebuah kelas baharu frigat yang dipersenjatai berat: Sut-sut penderia termasuk: Serupa dengan kelas Valour, MEKO A-200 AN seolah-olah dipasang dengan sistem CODAG-WARP (COmbined Diesel And Gas turbine-WAter jet and Refined Propellers) yang bukan biasa yang mana digabungkan dalam sebuah pemacu jet air, selain dua buah bebaling.
Gimnasium (sekolah)
Gimnasium Jerman termasuk dalam kurikulum pendidikan lanjutan peringkat tinggi pada peringkat maktab tinggi dan ijazah yang diberikan digantikan untuk ijazah sarjana muda (Baccalaureat) yang sebelumnya diberikan oleh sebuah maktab atau universiti agar universiti di Jerman menjadi sekolah pascasiswazah yang eksklusif. Di A.S., kurikulum Gymnasium Jerman digunakan di sejumlah universiti berprestij seperti Universiti Michigan sebagai model untuk program maktab ijazah sarjana muda mereka.
Syafi Tee
Mohd Syafi Mohd Ridhuan Tee (lahir 2 Mac 1993) ialah seorang pelakon lelaki Malaysia dan anak kepada ahli akademik, Ridhuan Tee Abdullah. Beliau merupakan anak kedua dari enam orang adik beradik. Kerjayanya bermula sebagai salah seorang peserta Anugerah Drama Festival Kuala Lumpur 2019.
Sungai Orinoco
Sungai Orinoco adalah salah satu sungai terpanjang di Amerika Selatan yang berjarak 2,250 km. Lembangan salirannya kadang-kadang dikenali sebagai Orinoquia merangkumi kawasan seluas 880,000 km2 dan 76.3 peratus daripadanya di Venezuela dan selebihnya di Colombia. Ia adalah sungai keempat terbesar di dunia dari segi pelepasan isipadu air.
Sungai ini dan cabang-cabang ia merupakan laluan sistem pengangkutan utama untuk timur dan pedalaman Venezuela dan dataran hutan Colombia.
Suku Bodi
Suku Bodi merupakan salah satu suku induk etnik Minangkabau di Sumatera Barat. Ia sekutu Suku Caniago dalam Lareh Bodi Caniago yang berpegang kepada Adat Perpatih. Menurut tambo Minangkabau, persekutuan ini didirikan oleh Datuk Perpatih Nan Sebatang.
Etimologi
Bodi berasal dari kata bahasa Sanskrit बोधि bodhi yang bererti yang telah mendapat petunjuk (seakar perkataan "budi"). Bodi dapat dirujuk kepada pohon Bodhi; sebuah pohon yang sangat penting bagi pertapa Buddhisme bahkan pernah dijadikan tempat pertapaan utama Siddartha Gautama Buddha, dan kononnya dahulu masyarakat suku ini adalah penganut Buddha yang taat, serta suku ini sudah menempati wilayah kawasan Minang jauh sebelum datangnya agama Islam.
Menurut tambo suku ini termasuk salah satu suku awal dalam tatanan masyarakat Minangkabau.
Pemberontakan Pengawal Sempadan Bangladesh 2009
Pemberontakan Pengawal Sempadan Bangladesh merupakan pemberontakan yang tercetus pada 25 dan 26 Februari 2009 di Dhaka.
Daiki Yamamoto
ialah pemain bola sepak Jepun. Dia bermain untuk Gainare Tottori dan Tochigi SC.
Mohamad Noor Mohamad
Tuan Haji Mohamad Noor Mohamad adalah ahli politik Malaysia berbangsa Melayu dari Parti Islam Se-Malaysia. Di peringkat parti, beliau merupakan Bendahari Agong PAS Pusat, Pesuruhjaya PAS Wilayah Persekutuan dan Timbalan Pengerusi Lembaga Pembinaan Kompleks PAS.
Masato Nakayama
adalah pemain bola sepak Jepun. Dia bermain untuk Gainare Tottori dan Renofa Yamaguchi FC.
Kamarudin Sedik
Datuk Ustaz Haji Kamarudin Haji Sedik adalah ahli politik Malaysia berbangsa Melayu dari Parti Islam Se-Malaysia. Di peringkat parti, beliau merupakan Pesuruhjaya PAS Negeri Melaka. Beliau pernah dilantik sebagai Penasihat Agama kepada Ketua Menteri Melaka, Datuk Seri Utama Sulaiman Md Ali. .
Pilihan raya
Pada pilihan raya umum 2018, beliau telah bertanding di DUN Duyong mewakili PAS. Beliau sekali lagi dicalonkan untuk bertanding dalam pilihan raya negeri Melaka 2021 bagi mewakili PAS menggunakan tiket Perikatan Nasional untuk kerusi yang sama.
Claude Angelo
Claude Angelo (11 November 1894 – 6 Ogos 1981) merupakan petinju amatur Australia. Beliau bertanding dalam Sukan Olimpik Paris 1924 dalam kategori gaya bebas lelaki.
Mustaffa Daharun
Mustaffa Daharun ialah seorang ahli politik Malaysia berbangsa Melayu dari Parti Islam Se-Malaysia. Beliau pernah menjadi Pesuruhjaya PAS Negeri Sembilan pada 2015 hingga 2018.
Mustaffa meninggal dunia akibat masalah paru-paru ketika mendapatkan rawatan di Hospital Jempol pada pagi 19 Disember 2018.
Kazuaki Mawatari
adalah pemain bola sepak Jepun. Dia bermain untuk Gainare Tottori dan Zweigen Kanazawa.
Iris Wang
Iris Wang (lahir pada September 2, 1994) ialah seorang pemain badminton dari Amerika Syarikat dalam perseorangan wanita. Beliau akan meyertai acara badminton di Sukan Olimpik Musim Panas 2016 bertempat di Rio de Janeiro, Brazil.
Tetsuya Koishi
adalah pemain bola sepak Jepun. Dia bermain untuk Gainare Tottori dan Vonds Ichihara.
Heineken
Heineken Lager Beer (Heineken Pilsener), atau Heineken ialah bir yang berwarna pucat dengan alkohol 5% dengan jumlah yang dihasilkan oleh syarikat pembuat bir Belanda, Heineken International. Heineken terkenal dengan tandatangan hijau dan bintang merah.
Pengeluaran
Sejak tahun 1975 kebanyakan bir jenama Heineken telah dibancuh di kilang bir mereka di Zoeterwoude, Belanda. Pada tahun 2011, 2.74 bilion bir berjenama Heineken dihasilkan di seluruh dunia, sementara jumlah pengeluaran bir semua pembuat bir yang dimiliki sepenuhnya oleh Kumpulan Heineken atas semua jenama adalah 16.46 bilion liter di seluruh dunia. Heineken telah dijual di lebih daripada 170 buah negara. Mereka juga telah digabungkan dengan pelbagai jenama bir di negara-negara yang berlainan di seluruh dunia termasuk Mexico, China, Australia dan pelbagai negara di Afrika. Selain pembuatan bir, Heineken sangat populer dalam dekorasi vintage.
Masato Ishiwa
adalah pemain bola sepak Jepun. Dia bermain untuk Gainare Tottori.
FIFA 100
FIFA 100 merupakan senarai pemain terbaik sepanjang zaman yang dipilih sendiri oleh legenda bekas pemain bola sepak kebangsaan Brazil, Pelé. Mula dipersembahkan kepada umum pada 4 Mac 2004 dalam acara yang diadakan di London, England, FIFA 100 merupakan sebahagian daripada acara sambutan untuk menyambut ulangtahun ke-100 penubuhan FIFA (FIFA) sebagai sebuah badan yang menyelia sukan bola sepak dunia.
Nombor 100 yang terdapat pada namanya merupakan ulangtahun ke-100 dan bukannya jumlah pemain yang disenaraikan, di mana jumlah keseluruhan pemain yang disenaraikan di bawah FIFA 100 berjumlah 125 orang pemain. Pada mulanya, Pelé diberitahu untuk memilih sejumlah 50 pemain yang masih aktif dan 50 pemain yang sudah bersara daripada 300 pemain yang telah disenarai pendek, namun begitu menurut beliau, ianya agak susah untuk memilih bekas pemain yang hanya terhad kepada 50 orang.
Senarai akhir menyaksikan sejumlah 50 orang pemain masih aktif pada masa FIFA 100 ini dilancarkan, 75 orang bekas pemain. Dalam 125 orang pemain, 123 pemain merupakan pemain bola sepak lelaki manakala selebihnya merupakan pemain wanita.
Senarai pemain
Status pemain adalah pada masa FIFA 100 dilancarkan iaitu pada 4 Mac 2004.
Pengindustrian
Pengindustrian atau industrialisasi adalah suatu proses perubahan sosio-ekonomi yang mengubah sistem pencarian masyarakat agraria menjadi masyarakat berasaskan industri. Ia juga dapat diertikan sebagai suatu keadaan di mana masyarakat menumpu kepada ekonomi yang meliputi pekerjaan yang semakin beragam (pengkhususan), gaji serta penghasilan yang semakin tinggi. Ia merupakan sebahagian daripada proses pemodenan di mana perubahan sosial dan perkembangan ekonomi erat hubungannya dengan inovasi teknologi.‘ ’
Dalam pengindustrian terdapat perubahan falsafah manusia di mana manusia mengubah pandangan lingkungan sosialnya menjadi lebih kepada kerasionalan (tindakan didasarkan atas pertimbangan, kecekapan dan perhitungan lalu tidak lagi mengacu kepada moral, emosi, kebiasaan atau tradisi). Para pengkaji mendapati ada faktor yang menjadi acuan pemodenan industri dan pengembangan perusahaan. Bermula dari lingkungan politik dan undang-undang yang menguntungkan untuk dunia industri dan perdagangan, boleh juga dengan sumber alam yang beragam dan melimpah, dan juga sumber daya manusia yang cenderung rendah kos, memiliki kemampuan dan dapat menyesuaikan diri dengan pekerjaannya.
Pada akhir abad ke-20, negara di Asia Timur telah menjadi bahagian dunia yang paling banyak melakukan pengindustrian.
Gambaran dan takrifan umum
Menurut pengelasan Jean Fourastie, sebuah ekonomi terdiri dari 3 bahagian:
Proses pengindustrian didasarkan pada peluasan bahagian kedua yang kegiatan ekonominya didominasi oleh kegiatan bajagian pertama.
Revolusi Industri gelombang pertama terjadi pada pertengahan abad ke-18 hingga awal abad ke-19 di benua Eropah Barat, Amerika Utara, bermula kali pertama di United Kingdom.‘ ’Gelombang kedua revolusi terjadi pada pertengahan abad ke-19 setelah penemuan enjin wap, kuasa elektrik, enjin pembakaran dalam (tenaga fosil) serta pembinaan prasarana pengangkutan penting seperti terusan dan jalan kereta api.
Razman Zakaria
Yang Berhormat Tuan Haji Razman Zakaria (Tulisan Jawi: رازمن بن زكريا) adalah ahli politik Malaysia berbangsa Melayu dari Parti Islam Se-Malaysia. Beliau merupakan Ahli Dewan Undangan Negeri (ADUN) Gunung Semanggol, Perak bertanding di atas tiket PAS. Di peringkat parti, beliau merupakan Pesuruhjaya PAS Negeri Perak. Dalam kerajaan negeri Perak pada tahun 2020, beliau telah dilantik menjadi Ahli Majlis Mesyuarat Kerajaan Negeri Perak merangkap Pengerusi Jawatankuasa Pendidikan, Pembangunan Modal Insan, NGO dan Masyarakat Sivil Negeri Perak dan seterusnya dilantik sebagai Pengerusi Jawatankuasa Perladangan, Pertanian dan Industri Makanan. Bekas EXCO Perak ini, Razman Zakaria  merupakan ADUN Gunung Semanggol selama sepenggal dan kekal memenangi kerusi tersebut pada PRU 15 bagi penggal yang baru.
Beliau merupakan Penaung Maahad Thafiz Al-Quran Lid Da'wah Li Imamah dilahirkan pada 16 Februari 1960.
Mendapat pendidikan tertinggi dalam Ijazah Sarjana Pentadbir Awam dari Universiti Malaya (UM) pada 2002, beliau kemudian mengambil sijil Pengajian Islam Syariah di Universiti Malaya pada 2007 dan melanjutkan pengajian dalam Diploma Tasawur Islam (ILHAM) pada 2015.
Beliau juga memiliki Ijazah Sarjana Muda Sains (Matematik) pada 1984 di Universiti Kebangsaan Malaysia (UKM).
Beliau telah berkahwin dengan Nidhaal Hashim dan dikurniakan enam orang. Anak-anaknya dikenali Mohammad Rifaat, Mohammad Raid, Auni Amirah, Asna Athirah, Mohammad Raziq dan Arisya Amani.
Masing-masing lulusan Universiti Al-Azhar, Universiti Sains Islam Malaysia (USIM) dan Universiti Islam Malaysia (UIA).
Razman sebelum dilantik menjadi wakil rakyat merupakan Penolong Kanan Pengarah Kastam Malaysia selama empat tahun (2004 hingga 2008) dan Presiden Pegawai Kanan Kastam Malaysia pada 1995 hingga 2008.
Dalam kepimpinan parti, beliau menggalas tanggungjawab sebagai Pesuruhjaya Pas Negeri Perak, Yang Dipertua Pas Kawasan Lenggong dan Bendahari Pas Pusat.
Bekas Pengerusi Lajnah Tanah Pas Pusat ini pernah menerima anugerah dan pengiktirafan iaitu Pingat Jasa Kebaktian (PJK) Selangor, Ahli Ahmad Shah Pahang, Anugerah Khidmat Cemerlang pada 2003 dan 2007 serta Anugerah Kualiti Perdana Menteri tahun 2004.
Pada Pilihan Raya Umum Ke-14, Razman daripada Pas menang dengan mendapat 7,444 undian ketika menentang Zaini Cha daripada parti Barisan Nasional yang mendapat 5,541 undi. Majoriti undi sebanyak 1,903.
Kerjaya:
Jawatan disandang dalam politik:
Anugerah dan pengiktirafan:
Pendidikan:
Supermokh Sebuah Muzikal
Supermokh Sebuah Muzikal ialah sebuah pementasan teater Malaysia yang memperincikan mengenai kehidupan dan kerjaya pemain bolasepak Mokhtar Dahari. Teater ini dipentaskan pada 6 hingga 18 November 2013 di Istana Budaya, Kuala Lumpur, ia diarahkan oleh Hans Isaac dan Harith Iskander dan dibintangi oleh Awie sebagai Mokhtar Dahari, dan juga dibintangi oleh Maya Karin, Rashidi Ishak, Dina Nadzir dan Douglas Lim. Musim kedua pementasan teater Supermokh dipentaskan pada 8 hingga 21 September 2014 dengan judul Supermokh Sebuah Muzikal: Restaging.
Sekilas
Datuk Mokhtar Dahari merupakan legenda bola sepak negara pada zaman kegemilangannya, beliau memiliki keupayaan untuk menjaringkan gol yang luar biasa dan kehendak tunggal untuk menang. Mokhtar ialah salah seorang pemain terbaik di Asia dan pemain bola sepak Malaysia terbaik pada dekad 1970-an. Beliau mewakili pasukannya pernah menewaskan gergasi Asia Korea Selatan dan Jepun. Semasa tempoh 18 tahun kerjayanya, beliau ialah penyerang terbaik di Malaysia dan menjaringkan lebih daripada 170 gol. Beliau mendapat jolokan Supermokh kerana kehebatan beliau di atas padang, kekuatan dan keupayaannya menjaringkan gol sepanjang kerjayanya.
Penerbitan
Supermokh Sebuah Muzikal diarahkan bersama oleh Hans Isaac dan Harith Iskander, yang sebelum ini mengarahkan bersama teater Lat Kampung Boy Sebuah Muzikal pada 2011. Michael Veerapen berkhdmat sebagai pengarah muzik.
Sultan Selangor, Sultan Sharafuddin Idris Shah, yang merupakan peminat setia Mokhtar merupakan penaung teater ini. Penyanyi rock Awie memegang watak sebagai Mokhtar, yang telah memenangi dua anugerah pelakon terbaik BOH Cameronian untuk Cuci The Musical dan Lat Kampung Boy Sebuah Muzikal. Maya Karin dipilih menjayakan watak Tengku Zarina, iaitu isteri kepada Mokhtar. Pelakon lain termausuk Rashidi Ishak, Douglas Lim, Dina Nadzir, Phoon Chi Ho, Oliver Johanan dan Clarence Kuna.
Sambutan
Sultan Selangor, Sultan Sharafuddin Idris Shah hadir pada malam pementasan teater Supermokh. Teater Supermokh dipentaskan buat kali kedua pada 8 hingga 21 September 2014.
Buku biografi Mokhtar Dahari: Legenda Bola Sepak Malaysia, tulisan Zinitulniza Abdul Kadir, juga dijual semasa pementasan teater.
Mengulas untuk mStar Online, Mohd Al-Qayum Azizi berkata: "Supermokh Sebuah Muzikal berjaya mengangkat kisah hidup Mokhtar (Dahari) dengan cara cukup berbeza dan menghiburkan dan ia dapat memberi peluang kepada generasi muda untuk mengenali figura ini dengan lebih mendalam".
Samuel Umtiti
Samuel Umtiti (lahir 14 November 1993), ialah seorang pemain bola sepak profesional Perancis yang bermain untuk kelab La Liga Sepanyol, Barcelona dan pasukan kebangsaan Perancis di posisi pertahanan.
Bidadari Kiriman Tuhan
Bidadari Kiriman Tuhan ialah sebuah siri drama televisyen Malaysia 2020 arahan Rashid Sibir dibintangi oleh Mira Filzah, Zul Ariffin, dan Zarina Zainuddin. Siri ini memulakan tayangan perdana di Slot MegaDrama Astro Ria bermula 25 Ogos 2020 menggantikan Pelindung Seorang Puteri.
Samuel Umtiti
Umtiti memulakan karier profesionalnya bersama Lyon pada tahun 2012, memenangi Coupe de France dan Trophée des Champions pada tahun pertamanya. Dia berjaya membuat 170 penampilan dan menjaringkan tiga gol sebelum berpindah ke kelab La Liga, Barcelona pada 2016 sebanyak € 25 juta. Dia memenangi Copa del Rey pada musim pertamanya di Sepanyol dan berjaya memenangi La Liga dan Copa del Rey di kempen tahun hadapannya.
Bidadari Kiriman Tuhan
Sinopsis
Mengisahkan tentang perjalanan hidup Manis, seorang guru tadika yang berusia 25 tahun dan kembar seirasnya, Manja yang agak lembam. Manis dan Manja hidup bersama mak dan nenek mereka yang sakit.
Samuel Umtiti
Umtiti membuat debut seniornya untuk Perancis pada Euro 2016, di mana mereka mara ke final. Dua tahun kemudian, dia adalah sebahagian daripada skuad yang memenangi Piala Dunia 2018.
Bidadari Kiriman Tuhan
Sinopsis
Pelbagai dugaan dan tanggungjawab yang dipikul oleh Manis, namun dia tidak pernah mengeluh. Sehinggalah Manis jatuh hati pada seorang guru sekolah rendah bernama Yusuf, hubungan adik beradik itu mula tergugat.
Manis dan Yusuf merancang untuk melangsungkan pernikahan. Suria yang tergilakan Yusuf menghasut Manja untuk menghalang perkahwinan mereka. Manja memaksa Manis untuk memilih antara dia atau Yusuf.
Samuel Umtiti
Tahun-tahun awal
Umtiti dilahirkan di Yaoundé, Kamerun, dia pindah bersama keluarganya ketika berusia dua tahun ke Villeurbanne, Perancis. Namun, beberapa bulan kemudian, keluarga beliau berpindah ke daerah Ménival di arrondissement ke-5 Lyon. Selepas itu, Umtiti menyertai kelab bola sepak tempatan Ménival pada usia lima tahun. Pada usia sembilan tahun, dia menyertai akademi remaja Lyon.
Lyon
Umtiti dimasukkan dalam skuad Lyon untuk pertama kalinya pada 16 Ogos 2011, kekal sebagai pemain gantian yang tidak digunakan ketika mereka mengalahkan Rubin Kazan 3-1 di pusingan pertama play-off Liga Juara-Juara. Dia membuat debut profesionalnya untuk kelab pada 8 Januari 2012, bermain sepanjang perlawanan dengan kemenangan 3-1 ke atas pesaing tempatan Lyon-Duchère di Coupe de France. Enam hari kemudian, dia membuat debut Ligue 1 dalam kekalahan 1-0 ke atas Montpellier, bermain setiap minit didalam perlawanan tersebut. Umtiti membuat total 18 penampilan di semua pertandingan pada musim debutnya.
Barcelona
Pada 30 Jun 2016, Umtiti menandatangani kontrak dengan kelab La Liga, Barcelona dengan bayaran sebanyak € 25 juta. Pada 17 Ogos, Umtiti membuat penampilan pertamanya untuk Barcelona pada perlawanan kedua Piala Super Sepanyol 2016 yang dimenangi Barcelona 3-0 ke atas Sevilla dan menjulang trofi. Umtiti mengalami kecederaan lutut pada bulan September 2016 ketika dalam latihan Barcelona, ​​menyebabkan dia terlepas pertembungan penting La Liga menentang Atlético Madrid. Dia menjaringkan gol pertamanya untuk kelab, pada 4 Mac 2017, menentang Celta de Vigo dengan Barcelona menang 5-0 di Camp Nou. Dia kemudian akan memainkan peranan penting dalam perlawanan pusingan 16 Liga Juara-Juara 2016–17 menentang Paris Saint-Germain, ketika dia memulakan pertandingan bersama Gerard Piqué dan Javier Mascherano dalam kerjasama 3 pertahanan tengah. Umtiti membantu rakan sepasukannya pulih dari kekalahan pusingan pertama 4-0 kepada kemenangan bersejarah 6-1, kemunculan semula terbesar dalam sejarah Liga Juara-Juara. Dia mengakhiri tahun pertamanya di Sepanyol dengan memenangi Piala Raja Sepanyol 2016-17 dan dengan menjadikan dirinya sebagai pilihan pertama di pertahanan tengah untuk kelab bersama Piqué.
Kini muncul sebagai pilihan pertama dalam pertahanan di kelab, setelah Barcelona Piala Super Sepanyol 2017 ketika kehilangan Neymar, Umtiti memulakan musim dengan persembahan hebat, di bawah bimbingan pengurus baru Ernesto Valverde. Pada 2 Disember, Umtiti cedera pada paha kanan dan diketepikan selama lapan minggu. Umtiti menjaringkan gol kemenangan menentang Valencia CF di Camp Nou, pada 14 April, dalam kemenangan 2-1 untuk Barcelona. Seminggu kemudian, pada 21 April, Umtiti beraksi untuk Barcelona di perlawanan akhir Piala Raja Sepanyol 2018, memperolehi kemenangan 5-0 ke atas Sevilla di Stadium Metropolitano. Selain itu, Umtiti memenangi pingat pemenang La Liga pertamanya pada musim keduanya di Sepanyol, dengan pemain pertahanan itu muncul dalam 40 perlawanan dan menjaringkan satu gol di semua pertandingan.
Pada 3 Jun 2018, Umtiti menandatangani kontrak lima tahun baru dengan Barcelona. Klausa pelepasan kemudian ditetapkan pada € 500 juta. Umtiti dinobatkan sebagai pemain gantian untuk Piala Super Sepanyol 2018 di belakang Piqué dan Clément Lenglet yang baru ditandatangani. Walaupun tidak tampil dan dengan Barcelona memenangi perlawanan 2-1 menentang Sevilla, Umtiti meraih pingat pemenangnya yang kelima sejak menyertai kelab ini.
Pada tahun 2018, Umtiti mengalami kecederaan lutut yang mungkin dapat dirawat dengan pembedahan, tetapi dia memilih rawatan konservatif, dan terus bermain di Piala Dunia 2018, yang dimenanginya bersama Perancis. Namun, pilihan ini mengakibatkan Umtiti menghabiskan banyak musim berikutnya bersama Barcelona dalam keadaan cedera.
Pada bulan Ogos 2020, ketika pulih dari kecederaan lutut, Umtiti positif COVID-19.
Belia
Umtiti adalah pemain antarabangsa belia Perancis, setelah mewakili negara dari peringkat bawah 17 hingga bawah 21 tahun. Dia adalah anggota integral dari pasukan yang memenangi Piala Dunia B-20 yang pertama untuk Perancis pada tahun 2013. Walaupun, dia harus keluar dari final menentang Uruguay kerana kad merah yang diterima di separuh akhir menentang Ghana.
Senior
Umtiti dilahirkan dan menghabiskan dua tahun pertama hidupnya di Cameroon. Oleh itu, Persekutuan Bola Sepak Cameroon dan bekas pemain antarabangsa mereka Roger Milla bertemu dengan penasihatnya dalam usaha yang tidak berjaya untuk membuatnya mewakili pasukan kebangsaan mereka.
Umtiti, yang pada masa itu tidak bertanding di peringkat senior, dipilih oleh pengurus pasukan kebangsaan Perancis, Didier Deschamps untuk menjadi sebahagian daripada skuad Perancis untuk Kejohanan Eropah pada tahun 2016, berikutan kecederaan pada rakan senegara, Jérémy Mathieu. Umtiti membuat debut seniornya pada 3 Julai dengan bermain setiap minit bagi perlawanan suku akhir menentang Iceland di Stade de France, menggantikan Adil Rami yang digantung perlawanan. Oleh itu, dia menjadi pemain luar pertama sejak Gabriel De Michèle (di Piala Dunia 1966) untuk membuat perlawanan pertamanya untuk Perancis dengan muncul di kejohanan utama dan berjaya membuat semua 77 hantaran yang tepat semasa perlawanan tersebut, di mana Perancis menang 5–2. Dia kemudian mendapat ulasan yang sangat positif untuk persembahannya di separuh akhir menentang penyandang juara dunia Jerman. Ini menimbulkan banyak kegembiraan terhadap prospek Umtiti untuk kelab barunya, Barcelona, ​​dan masa depannya sebagai pemain.
Pada 17 Mei 2018, dia dipanggil sebagai skuad Perancis yang terdiri dari 23 orang untuk Piala Dunia 2018 di Rusia. Pada separuh akhir menentang Belgium pada 10 Julai, dia menjaringkan satu-satunya gol permainan, daripada sepakan sudut. Pada 15 Julai, Umtiti dinobatkan sebagai starter, ketika Perancis mengalahkan Croatia 4-2 di perlawanan akhir.
Gaya permainan
Umtiti adalah pemain pertahanan tengah berkaki kiri yang kuat, yang terkenal dengan kekuatan fizikal, kecepatan, kemampuan di udara, serta membuat hantaran, teknik, dan kemampuannya di bola, yang menbolehkan beliau untuk membawa bola keluar dari pertahanan, atau mula menyerang permainan dari belakang dengan hantarannya. Pada tahun 2018, wartawan ESPN FC Sam Marsden memuji pembacaan permainan Umtiti, masa dan pengambilan risiko, sambil menambah bahawa dia dapat memimpin pertahanan Barcelona selama lima hingga 10 tahun ke hadapan.
Gelaran
Lyon
Barcelona
Perancis B20
Perancis
Hyundai Rotem
Sejarah
Syarikat ini ditubuhkan pada tahun 1979. Pada tahun 1999, syarikat itu menukar namanya sebagai Korea Rolling Stock Corporation (KOROS), hasil penggabungan antara tiga bahagian utama kenderaan kereta api Hanjin Heavy Industries, Daewoo Heavy Industries dan Hyundai Precision & Industries. Syarikat itu kemudian menukar namanya kepada Railroading Technology System, atau Rotem, pada 1 Januari 2002. Ia menggunakan nama semasanya pada bulan Disember 2007 untuk mencerminkan pemilik semasa. Hyundai Rotem kini mengunakan 3,800 dan eksport ke 50 buah negara di seluruh dunia.
Muhammad Saleh bin Haji Awang
Yang Berbahagia Dato' Setia Jasa Haji Muhammad Saleh bin Haji Awang, turut dikenali dengan nama Misbaha, (13 Jun 1917 – 31 Ogos 1992) ialah seorang penulis Malaysia kelahiran Terengganu. Beliau bertumpu kepada penulisan sejarah terutamanya negeri Terengganu. Selain dalam bidang penulisan, beliau juga ada memegang beberapa jawatan lain dalam pensejarahan dan permuziuman di Terengganu.
Soumaoro Kanté
kiri|thumb Soumaoro Kanté (atau Sumanguru Kanté) merupakan raja kepada rakyat Sosso pada abad ke-13. Setelah menakluki Koumbi Saleh, ibu kota kepada bekas Empayar Ghana yang baru jatuh, Soumaoro Kanté terus menjajah beberapa negeri jiran, termasuklah bangsa Mandinka yang kini dinamakan Mali. Tetapi, putera Mandinka, Sundiata Keita mengasaskan kerajaan bercampuran terdiri daripada beberapa kerajaan kecil untuk menentang Soumaoro dalam Pertempuran Kirina (c. 1235. ), mengalahkan bangsa Sosso dan menyebabkan Empayar Mali baru Sundiata berkuasa di kawasan tersebut.
Soumaoro Kanté dikisahkan sebagai seorang raja sihir durjana dalam epik kebangsaan Mali, Epik Sundiata. Setelah kekalahannya di Kirina, beliau melarikan diri ke pergunungan Koulikoro, di mana beliau "hilang" selepas diserang dengan satu-satunya senjata yang beliau dapat dicederakan dengan - sebatang anak panah dengan jambul ayam jantan putih. Dalam Epic of Sundiata, Soumaoro Kanté dinyatakan mempunyai sepapan balafon (sejenis xilofon Afrika) dengan ilmu sakti, yang dicuri oleh djeliSundiata Keita, Balafasseke Kouyate, dan dibawa ke orang Mande. Inilah asal-usul tradisi djeli Mande bermain balafon. Balafon Soumaoro Kanté dikatakan disimpan oleh keluarga Kouyate sehingga hari ini di perkampungan Niagassola di Guinea.
Sunao Kasahara
adalah pemain bola sepak Jepun. Dia bermain untuk FC Ryukyu, Saurcos Fukui dan Grulla Morioka.
Taman Islam
Secara tradisinya, taman Islam ialah tempat istirahat yang nyaman dan mengingatkan syurga. Terdapat banyak rujukan tentang taman di dalam al-Quran, dan taman itu digunakan sebagai kiasan duniawi kepada kehidupan di dalam syurga yang dijanjikan kepada orang yang beriman:
Terdapat taman-taman Islam formal yang masih bertahan di dalam zon yang luas melebar dari Sepanyol dan Magribi di barat hingga India di timur. Taman-taman Islam yang terkenal termasuklah yang ada di Taj Mahal dan Generalife di Alhambra yang terletak di Granada, Sepanyol.
Tema umum taman Islam yang tradisional ialah air dan teduhan. Tidak seperti taman Inggeris, yang sering direka untuk bersiar-siar, taman Islam dimaksudkan untuk istirahat dan tafakur. Atas sebab inilah, taman-taman Islam biasanya mengandungi tempat duduk.
Jenis-jenis
Fairchild Ruggles merujuk pada tabiat sejagat perkebunan, dan keperluan asas manusia yang dipenuhinya; keperluan menanam, menguasai lanskap liar, dan mengaturnya. Aspek spiritual perkebunan, menurut pandangan ini, adalah perkembangan terkemudian. Dia menegaskan dengan lebih lanjut taman formal klasik, yang dikenali sebagai Charbagh (atau Chahar Bagh), adalah satu bentuk yang wujud dalam tamadun Islam; satu tamadun yang secara tradisionalnya melibatkan orang-orang dari pelbagai kepercayaan dan budaya.
Clifford A. Wright, seorang penulis masakan Mediterranean, menggambarkan pelbagai jenis taman bagi pelbagai tujuan.The Muslim Gardens of Paradise
Pengaruh Parsi, Arab dan Byzantin dalam rekabentuk taman Islam formal
Selepas kemasukan Arab pada kurun ke-7M, rekabentuk tradisional taman Parsi digunakan dalam taman Islam. Sejak itu taman Parsi secara tradisinya dipagari oleh tembok dan direkabentuk untuk mewakili syurga; perkataan Parsi bagi kawasan berpagar ialah 'pairi-daeza.' Di dalam Charbagh atau taman syurga, empat tali air biasanya membawa air kepada kolam pusat atau air pancut, yang ditafsirkan sebagai empat batang sungai di dalam syurga, yang dipenuhi dengan susu, madu, arak dan air. Pengaruh Hellenistik juga ketara; penggunaan garisan lurus oleh Barat pada pelannya bercampur baur dengan tanaman hiasan dan air pancut Sassan.
Taman-taman dari serata dunia Islam
Banyak taman-taman dalam tamadun Islam hilang daripada kita pada masa kini. Manakala kebanyakan yang lain mungkin mengekalkan bentuknya, tanaman yang asal diganti dengan yang moden. Taman itu adalah satu bentuk sementara bagi seni kesenibinaan yang bergantung pada iklim, dan sumber yang tersedia bagi mereka yang menjaganya.
Kawasan sekeliling Berat dan Elbasan, Albania
Seyahatname tulisan Evliya Çelebi pada kurun ke-17 mengandungi gambaran taman-taman syurga di sekeliling pekan Berat dan Elbasan, Albania. Menurut Dr. Robert Elsie, seorang pakar mengenai budaya Albania, sangat sedikit kesan-kesan budaya timur yang halus dari zaman Empayar Uthmaniyyah yang masih tinggal di sini pada masa kini.
Dar al-Bahr dan taman Kubu Bani Hammad, Algeria
Dar al-Bahr, Istana Tasik, terletak di hujung selatan Kubu Bani Hammad, sebuah kota berkubu yang musnah yang kekal tidak berpenghuni selama 800 tahun. Artifak yang didapati daripada tapak itu membuktikan tahap tamadun yang tinggi. Pada zamannya, ia dikomen oleh pelawat dengan pemandangan nautika yang terpancar di dalam kolam besarnya. Di sekeliling kolam dan istana adalah teres, laman dan taman. Tidak diketahui dengan banyak tentang taman-taman ini, selain daripada motif-motif singa yang diukir pada air pancut batu. Kubu Bani Hammad adalah Tapak Warisan Dunia UNESCO, yang dicatatkan sebagai "gambaran tulen kota berkubu orang Islam."
Taman-taman Shalimar di India dan Pakistan
Nama Shalimar dianggap bermaksud, antaranya, "tempat tinggal yang penuh kebahagiaan" atau "cahaya bulan". Pada asalnya terdapat tiga buah taman dengan nama Shalimar: satu di Lahore, Pakistan, satu lagi di Jammu Kashmir, India dan akhir sekali, terletak di Delhi, yang telah lenyap sepenuhnya.
Taman-taman Shalimar, Lahore
Taman-taman Shalimar, Lahore, dibina oleh gabenor Lahore, dengan dana yang dibekalkan oleh Maharaja Mughal Shah Jahan, bermula pada tahun 1641. Air dibekalkan oleh satu tali air yang digali daripada sungai Ravi yang berdekatan. Dibina dengan gaya Mughal, ia dikelilingi oleh tembok yang tinggi dengan menara pada bucu-bucunya. Permukaan tembok sebelah dalam mempunyai kesan fresko dalam corak bunga-bungaan. Tali air melalui taman-taman itu, yang dibina di atas tiga teres berasingan pada ketinggian berbeza. Teres-teres taman itu disusun atur mengikut motif tradisonal "syurga" yang terdiri daripada empat saluran yang bertumpu pada air pancut pusat, dan meliputi keseluruhannya 40 ekar.
Taman-taman rumah di Sepanyol
Taman merupakan ciri biasa rumah-rumah di Sepanyol pada zaman pemerintahan Islam. Rekabentuk al-Andalus menekankan kebersendirian dan kenyamanan, dengan bilik-bilik dibuka terus ke koridor berbumbung yang terbuka. Bersebelahan koridor ini, seseorang biasanya menemui taman patio yang menghijau lengkap dengan air pancut pusat.
Taman di al-Azhar,Kaherah Mesir
Taman Al-Azhar adalah mercu tanda moden yang terletak di Kaherah, Mesir. Ia disusun atur di sepanjang satu siri pusat taman-taman Islam formal berteres. Kerja pemahatan batu Mamluk berwarna-warni, air pancut dan corak geometri Islam adalah tema taman yang stilistik dan dominan. Ia disenaraikan sebagai salah satu daripada 60 ruang awam besar dunia oleh Project for Public Spaces (PPS).
Kejohanan Belia B-14 AFC
Kejohanan Remaja B-14 AFC adalah merupakan kejohanan bola sepak yang dianjurkan oleh Gabungan Bola Sepak Asia (AFC). Ianya akan diadakan setiap dua tahun sekali untuk pasukan di bawah-14 tahun.
Suku Caniago
Suku Chaniago adalah suku induk etnik Minangkabau selain suku Koto, suku Piliang dan suku Bodi dibawa oleh Datuk Perpatih Nan Sebatang. Suku ini memiliki falsafah hidup demokratik iaitu dengan menjunjung tinggi falsafah ''bulek aia dek pambuluah, bulek kato dek mufakat. Nan bulek samo digolongkan, nan picak samo dilayangkan'' - "bulat air kerana pembuluh, bulat kata kerana muafakat". Dengan demikian pada masyarakat suku Chaniago semua keputusan yang akan diambil untuk suatu kepentingan harus melalui suatu proses musyawarah untuk muafakat.
Falsafah tersebut tercermin pula pada bentuk seni bina rumah adat bodi Chaniago yang ditandai dengan tidak terdapatnya anjuang pada kedua sisi bangunan Rumah Gadang. Hal tersebut menandakan bahwa tingkat kasta seseorang tidak membuat perbezaan perlakuan antara yang tinggi dengan yang rendah. Hal yang membezakan tinggi rendahnya seseorang pada masyarakat suku Chaniago hanyalah dinilai dari besar tanggungjawab yang dipikul oleh orang tersebut.
Persaudaraan
Persaudaraan atau ikhwan ([ikh.wan], pinjaman إخوان kata jamak أخ akh 'saudara lelaki; adik; abang'; fraternity - Mal.: fraterniti, Ind.: fraternitas, kata terbitan bahasa Latin frater: "saudara") merupakan pertubuhan atau persatuan didirikan sesama individu (lazimnya dalam kalangan lelaki dahulukala) untuk pelbagai tujuan baik yang beragama ataupun tidak.
Weiße Rose
thumb|315x315px|Suatu arca berupa timbunan dokumen memperingati penulisan dan pemikiran pergerakan ini di dataran Geschwister-Scholl-Platz, pekarangan [[Universiti Ludwig Maximilians, München]] Weiße Rose (disebut [ terdekat wais.zĕ ro.sĕ]; "Mawar Putih", bahasa Inggeris: White Rose) merupakan suatu pergerakan cendekiawan penentang rejim Reich Ketiga Nazi berpusat di Universiti Ludwig Maximilian, München, Jerman. Ia diketuai dua-adik beradik bernama Hans and Sophie Scholl.
Mereka dicatat memulakan penggiatan mereka pada 27 Jun 1942 sehingga penahanan dan penghukuman mati mereka oleh pihak Gestapo rejim ini pada 18 Februari 1943.
The Willoughbys
The Willoughbys adalah filem komedi animasi komputer Kanada-Amerika 2020 yang diarahkan oleh Kris Pearn dan diarahkan bersama oleh Cory Evans dan Rob Lodermeier. Berdasarkan buku dengan nama yang sama oleh Lois Lowry, lakon layar filem ini ditulis oleh Pearn dan Mark Stanleigh.
The Willoughbys dilancarkan di Netflix pada 22 April 2020.
Plot
Seekor kucing liar menceritakan kisah Willoughbys, yang pernah menjadi keluarga petualang dan penyayang selama beberapa generasi. Hari sekarang. Tuan dan Puan Willoughby terlalu terpikat satu sama lain untuk menjaga keempat-empat anak mereka: anak sulung Tim, yang berusaha untuk menjaga adik-beradiknya daripada masalah; anak perempuan tengah Jane, yang nyanyiannya indah disenyapkan oleh ibu bapanya; dan anak lelaki kembar yang inventif tetapi "menyeramkan", kedua-duanya bernama Barnaby. Orang tua mereka menganiaya dan mengabaikan mereka bertiga, enggan memberi mereka makanan dan menghukum mereka dengan membuat mereka tidur di tong sampah. Setelah Jane dan si kembar menemui bayi yang ditinggalkan di luar, ibu bapa mereka menendang mereka keluar dari rumah sehingga mereka kembali tanpa anak itu. Mereka meninggalkan bayi itu, yang Tim namakan "Ruth", di depan pintu kilang gula-gula dan pemiliknya, Komandan Melanoff, membawanya masuk.
Untuk membebaskan diri daripada ibu bapa mereka yang lalai, tiga beradik Willoughbys menghantar mereka ke "percutian berbahaya" dengan membuat brosur perjalanan gunung berapi, beruang, dan bahaya yang lain. Semasa budak-budak itu meraikan kebebasan mereka, pengasuh yang disewa oleh ibu bapa mereka tiba dan menangi hati dua beradik Tim kecuali Tim. Belajar mengenai Ruth, Nanny membawa mereka ke kilang Melanoff. Setelah menyelamatkan Ruth dari tempat pemasangan, Nanny menyedari anak itu selamat bersama Melanoff yang penyayang. Tuan dan puan. Willoughby, masih terselamat dari pelbagai bahaya, tidak mahu kembali kepada anak-anak mereka tetapi kekurangan dana untuk meneruskan perjalanan, menjual rumah mereka secara dalam talian. Mereka juga memberitahu Nanny melalui mel suara, yang didengar oleh Tim. Dengan mempercayai Nanny berkawan dengan ibu bapanya, Tim melaporkan dan memanggilnya sebagai "pengasuh jahat" kepada Perkhidmatan Anak Yatim yang jahat.
Apabila maktab ibu bapa mereka mengatur rumah terbuka, adik-beradik menakut-nakutkan bakal pembeli dengan beberapa perangkap.. Nanny menakutkan satu keluarga terakhir, meyakinkan Tim bahawa dia bermaksud baik, tetapi Perkhidmatan Anak Yatim tiba. Ejen ketua mengenali Nanny sebagai Linda, anak yatim yang tidak pernah menemui keluarga yang menginginkannya. Setelah mengetahui bahawa Tim memanggil Perkhidmatan Anak Yatim, Linda pergi dan Jane dengan memarahi Tim sebelum adik-beradik itu dipisahkan dan dibawa ke rumah anak angkat. Tim terus melarikan diri dari keluarga angkatnya, mengetahui dalam proses bahawa rumah besar Willoughby telah dijual dan dirobohkan, dan akhirnya dikurung di pusat Perkhidmatan Anak Yatim. Kucing itu menemui Linda dan membawa topi keledar khas Tim, meyakinkannya untuk menyatukan semula anak-anak.
Linda melepaskan Tim dari Perkhidmatan Anak Yatim dan mengumpulkan adik-beradiknya itu, dan Tim meminta maaf kepada Jane. Dia mencadangkan agar mereka menemui ibu bapa mereka agar Perkhidmatan Anak Yatim meninggalkan mereka sendirian. Linda dan adik-beradik mendapatkan bantuan Melanoff untuk membina gula-gula-didorong belon berkemudi untuk perjalanan ke "Sveetzerlünd" (parodi Switzerland ), di mana ibu bapa mereka mendaki "unclimbable Alps". Melarikan diri tanpa Linda, Melanoff, dan Ruth, adik-beradik itu tiba di Sveetzerlünd. Mereka mengikuti jejak benang ibu mereka ke puncak gunung, di mana mereka mendapati ibu bapa mereka hampir beku hingga mati. Adik-beradik menyelamatkan mereka, mengaku bahawa mereka menghantar mereka berdua tetapi berharap dapat bersatu kembali sebagai sebuah keluarga. Tidak berubah, Tuan dan Puan. Willoughby meninggalkan anak-anak mereka dan mengambil yang boleh dielakkan, tetapi menyebabkannya terbang di luar kawalan dan terhempas. Adik-beradik itu bersiap untuk mati ketika Jane bernyanyi, tetapi mereka diselamatkan oleh Ruth, Linda, dan Melanoff.
Linda dan Melanoff mengambil Ruth dan anak-anak Willoughby sebagai anak angkat, semuanya tinggal di kilang gula-gula sebagai keluarga penyayang. Sementara itu, Tuan dan Puan. Willoughby selamat dari kemalangan yang dapat dielakkan, terapung di laut, dan mungkin dimakan oleh ikan jerung. Dalam adegan pasca-kredit, kucing membersihkan dirinya sehingga memerhatikan penonton.
Pelakon suara
Kredit Teknikal (Versi Bahasa Melayu)
Produksi
Pada bulan November 2015, Bron Studios memperoleh hak filem animasi untuk buku Lois Lowry, The Willoughbys, dan mengambil Kris Pearn untuk berkerja dengan mereka di lakon layar dengan Adam Wood untuk mengarahkan filem itu, dengan Aaron L. Gilbert dan Luke Carroll yang menghasilkan filem itu. Pada bulan April 2017, Ricky Gervais dilakonkan dalam filem untuk memimpin suara, dan dilaporkan bahawa Pearn akan mengarahkan filem ini bersama Cory Evans. Namun lakon layar digantikan oleh Pearn dan Mark Stanleigh dengan kisah oleh Pearn yang juga eksekutif menghasilkan filem itu. Pada bulan Jun 2017, lebih banyak yang dilakonkan ke film ini, termasuk Terry Crews, Maya Rudolph, Martin Short, Jane Krakowski, dan Seán Cullen .Will Forte dan Alessia Cara (dalam peranan animasi pertamanya) juga memberikan suara mereka, dengan Netflix kini bersedia untuk menyumbangkan suara mereka dalam filem itu.
Sehingga November 2018, filem ini masih dalam produksi di studio Bron Animation di Burnaby, British Columbia.
Watak-watak dalam filem ini dirancang oleh pereka watak Craig Kellman, yang merancang watak-watak untuk DreamWorks Animation 's Madagascar dan Sony Pictures Animation 's Hotel Transylvania, serta Metro-Goldwyn-Mayer The Addams Family.
Keluaran
Filem ini dilancarkan secara digital pada 22 April 2020 oleh Netflix. Ia ditonton sekurang-kurangnya sebahagiannya oleh 37 juta isi rumah pada bulan pertama pelancarannya.
Sekretariat Orang Muda Selangor
Sekretariat Orang Muda Selangor (SERANG) atau dalam Selangor Young People Secretariat merupakan sebuah NGO yang memperjuangkan isu-isu anak-anak muda dalam negeri Selangor dan untuk memantau pentadbiran negeri Selangor yang diterajui oleh Pakatan Rakyat. Mereka kebiasaannya mengadakan karnival, pertunjukan pentas dan deklamasi sajak dengan tujuan untuk menarik lebih ramai anak muda menyertai perjuangan mereka. Pengerusi SERANG pada masa ini ialah Budiman Mohd Zohdi yang juga Ahli Dewan Undangan Negeri (ADUN) bagi kerusi Sungai Panjang, Selangor menwakili parti United Malays National Organisation (UMNO), komponen utama Barisan Nasional (BN). Antara isu yang diketengah Budiman dan rakan-rakannya adalah pendidikan percuma yang dijanjikan oleh kerajaan negeri.
Nada Melankolik Malaya
Nada Melankolik Malaya merupakan album studio kedua oleh kumpulan rock Malaysia, The Times. Ia dikeluarkan pada 2006 oleh Clockwork Records dan diedarkan oleh EMI Music Malaysia. Album ini dikeluarkan semula pada 2019 oleh Sputnik Rekordz.
Modern Minimalis Glamour
Modern Minimalis Glamour merupakan album studio ketiga oleh kumpulan rock Malaysia, The Times. Ia dikeluarkan pada 2008 oleh Gizmo Records.
Nada Melankolik Malaya
Tenaga kerja
Diperoleh dari catatan media album:
Modern Minimalis Glamour
Tenaga kerja
Diperoleh dari catatan media album:
Soda Pop Rok 'N' Roll
Soda Pop Rok 'N' Roll merupakan album studio sulung oleh kumpulan rock Malaysia, The Times. Ia dikeluarkan pada 2004 oleh Clockwork Records dan diedarkan oleh EMI Music Malaysia. Album Ini telah dicalonkan di Anugerah Industri Muzik 2005. Edisi pembungkusan semula album ini, Extra Soda Pop Rok 'N' Roll dikeluarkan pada 2006 dengan penambahan dua lagu baru. Album ini dikeluarkan semula pada 2019 oleh Sputnik Rekordz.